แพนดายักษ์แห่งกรุงวอชิงตัน กำลังจะถูกส่งตัวกลับไปยังถิ่นกำเนิดในประเทศจีนแล้ว
หนึ่งในสมาชิกสำคัญที่โด่งดัง เป็นที่รู้จักทั่วไปที่สวนสัตว์แห่งชาติในกรุงวอชิงตัน กำลังจะถูกส่งตัวกลับไปยังถิ่นกำเนิดในประเทศจีนแล้ว
ที่เชียงใหม่ชื่อหลินฮุ่ย ช่วงช่วงและหลินปิง อาจเป็นที่รู้จักของคนไทยทั้งประเทศแต่ที่กรุงวอชิงตันนี่ ต้องบอกว่าชื่อ ไทชอน ก็โด่งดังไม่น้อยเช่นกัน ไทชอนคือแพนด้ายักษ์ ที่เกิดที่สวนสัตว์แห่งชาติกรุงวอชิงตันเมื่อเกือบ 5 ปีที่แล้วปัจจุบันเป็นขวัญใจอันดับหนึ่งของผู้เข้าชมสวนสัตว์กรุงวอชิงตันผู้คนจากหลายรัฐต่างเดินทางมาชม ไทชอน รวมทั้ง เมชอง แม่แพนด้าวัย 10 ปี และ เทียนเทียนพ่อแพนด้าวัย 11 ปี โดยทั้ง เมชอง และ เทียนเทียน เกิดในประเทศจีนก่อนที่จะถูกส่งตัวมายังกรุงวอชิงตันในฐานะฑูตพิเศษของจีน คุณBrandaSmith จนท.อาวุโสของสวนสัตว์กรุงวอชิงตัน ย้อนความหลังให้ฟังกันว่าเมื่อปี 1972 ในสมัยประธานาธิบดีนิกสัน แพนด้ายักษ์จากจีนคู่แรก ถูกส่งมายังสหรัฐเพื่อกระชับความสัมพันธ์และที่สวนสัตว์กรุงวอชิงตัน ก็มีแพนด้ายักษ์มาเป็นขวัญใจได้ราว 10 ปีแล้วคนที่มาสวนสัตว์ส่วนใหญ่ตั้งใจมาดูแพนด้ายักษ์เป็นอันดับแรกเหตุผลก็เพราะความน่ารักน่าชังของเจ้าสัตว์ตัวใหญ่ขนปุกปุยชนิดนี้นั่นเอง คุณSmith บอกว่าแพนด้ายักษ์ ที่กรุงวอชิงตันมีกลุ่มแฟนคลับมากมายที่ต้องการชมเรียนรู้ และรักษาพันธุ์สัตว์ชนิดนี้ ปัจจุบันมีแพนด้ายักษ์ทั้งหมด14 ตัวในสหรัฐ แต่รัฐบาลจีนได้ทำข้อตกลงไว้ว่า แพนด้าทุกตัวที่เกิดในอเมริกา และในประเทศอื่นๆจากพ่อพันธุ์แม่พันธุ์ที่จีน ส่งให้จะยังคงเป็นกรรมสิทธิ์ของจีน และลูกแพนด้าที่เกิดในสหรัฐต้องถูกส่งกลับไปยังประเทศจีนไม่วันใดก็วันหนึ่ง เพื่อใช้ประโยชน์ในการขยายพันธุ์สัตว์หายากชนิดนี้และเพื่อช่วยให้นักวิทยาศาสตร์สามารถศึกษาชีวิตแพนด้าได้ ซึ่งที่ผ่านมาโครงการนี้ประสบผลสำเร็จอย่างมาก นักอนุรักษ์สิ่งแวดล้อมระบุว่า เวลานี้มีแพนด้ายักษ์หลงเหลืออยู่ในป่าเพียง 1,600 ตัวและรัฐบาลจีนได้จัดตั้งเขตรักษาพันธ์แพนด้ายักษ์ไว้มากกว่า 50 แห่งทั่วประเทศจีนซึ่งแพนด้าน้อยไทชอนที่กำลังเติบโตเข้าสู่วัยหนุ่ม จะถูกส่งไปยังเขตรักษาพันธ์แพนด้าในมณฑลเสฉวนเพื่อจับคู่กับแพนด้าสาวและขยายพันธ์ต่อไปซึ่งเรื่องนี้แม้จะเป็นสิ่งดีต่อจำนวนแพนด้ายักษ์ในอนาคตแต่สำหรับชาวกรุงวอชิงตันหลายคนที่เฝ้าดูไทชอน เติบโตมาโดยตลอด เช่นคุณ Judy Young คงจะรู้สึกคิดถึงเหมือนบางอย่างขาดหายไป คุณYoung บอกว่า การเฝ้าดูไทชอนตั้งแต่ยังเป็นลูกแพนด้าน้อย สร้างความสนุกสนานประทับใจมากมายแก่ผู้คนที่มาสวนสัตว์แต่ถึงแม้ไทชอนจะจากไปแล้วแต่เธอก็จะยังคงมาที่สวนสัตว์แห่งนี้เป็นประจำเหมือนที่เป็นมานะครับโดยเวลานี้สิ่งที่ชาวกรุงวอชิงตันกำลังวาดหวังก็คือ ขอให้ เมชอง แม่ของไทชอน มีลูกแพนด้าน้อยตัวใหม่โดยเร็ว